Toplotni val u Evropi 2003.
Toplotni val u Europi 2003. odnosi se na ekstremno tople temperature tijekom ljeta 2003., te je to razdoblje bilo najtoplije zabilježeno ljeto u Europi od najmanje  1540. Francuska je bila osobito teško pogođena, ali su iznimne temperature zabilježene i u drugim državama, od Njemačke, preko Italije, Mađarske sve do Hrvatske, često i preko 40° Celzijevih. U Francuskoj je zabilježeno 3.000 mrtvih, poglavito starijih i nemoćnih osoba, samo tijekom dva tjedna u augustu 2003., zbog čega je Pariz čak uključio vojsku kako bi pomogao u spašavanju ljudi koji su pretpjeli sunčanicu. Sveukupno je u Francuskoj preminulo 15.000 osoba tog ljeta.

Istraživanja ukazuju da je krivac bila visoka anticiklona iznad engleskog kanala koja je dovela do suše po kontinentu: žetva je počela rasti 3-4 tjedna ranije nego obično, ali se isušila zbog toplina zbog čega je nastala nestašica žitarica u nekim područjima, dok su se neke rijeke osušile. Najdrastičniji primjer bio je grad Basel u kojem je izmjerena toplotna anomalija veća za 6° Celzijevih od normalnih vrijednosti. Smatra se da je ljudska aktivnost kriva zbog povećanja temperatura.

Ovaj toplotni val doveo je do raznih zdravstvenih problema među stanovništvom, a na udaru je bio i ekosustav. Znanstvene analize stavljaju ukupnu europsku smrtnost zbog povišenih temperatura tog ljeta na 70.000 poginulih.

Izvori 

2003
Toplotni valovi u Evropi
Suše u Evropi